Aendlech Waeg vor Insle  hei mir in Kolkata es Taxi vom Flughafe zur Sudder Street gno u hei dert ueses gepaeck mau im Salvation Army Guest House untergsteut. Sie hei dert kei Platz me zum Penne gha, so das mir (d'Laura, dr Theo u ig) oeppis anders gsuecht hei. Ig bi zersch grad mau no uf ds Internet u d Laura u dr Theo si oeppis ga aesse. Naehr si mir loszoge um es Guest House z Finde. Bim ne "Reisebuero" (e Tisch u es Telefon) ha ni mi erkundiget, wie's mit Zueg u Boesse in Richtig Darjeeling so usgseht. I ha mi waehrend em Gspraech spontan entschlosse no grad am gliche Abe witer z Reise.    Dadrzue isch z Saege, das ig uf de Andaman Islands e chli z viu a mine Mugge- u Sandflohstiche ha umekratzet u die sech langsam hei afa entzuende. In Kolkata isch de mi raecht Fuess scho zimli gschwuue gsi, so das i nid lenger aus e haub Stund am Stueck ha choenne loufe oder druf stah.    Waehrenddesse das  ig de es Busticket ha gkouft, si dr Theo u d Laura es Zimmer fuer sich ga sueche. Ig ha si de speter bi de Ruckseck wieder troffe. Dr Nami hani naehr no mit Internetle verbracht (Da cha me Sitze u muess nid ufe Fuess stah). Gaege Abe bini no mit de Andere ga Znacht aesse, bevor sie mi no zum Busbahnhof begleitet hei.      Es si natuerlech laehri Verspraechige gsi, dass es e Platz im Bus het, wo ig dr Fuess choennti ufe haebe. So hani de mi eigentlech Platz gsuecht, wo aber ou scho eine isch druffe ghocket. Ir gliche Reihe uf dr andere Sitte isch eine elei ghocket u so hani dr Inder uf mim Platz gfragt, oebs ihm ech oeppis usmachi, uf dr andere Sitte z'hocke, so das ig mi Fuess cha ufe ha. Er het de gmeint, das goengi nid, woeu er suesch nid uf sim Platz hocki. I ha ne de gfragt, wo de dr  Unterschied isch zwuesche mim Platz u nid sim Platz? Das het er nid begriffe. So hani dae gaegaeuber gfragt, oeb er mit mir Platz tuschi u dae het de gluecklecherwis mitgmacht u isch gloub extraumstaendlech ueber e ander drueber gstouperet.      D"Boessfahrt isch oeppe 14 Stund gange (vom 19:30 bis am 10:00 am naechschte Morge). We oepper uf  ds WC het mueesse, het er eifach am Strasserand aghaute. Ufem Waeg si de no verschiedentlech Luet i u usgstiege. Irgendeinisch ir Nacht isch de dr Platyawiser mit eim hindere cho u i ha mi Fuess muesse abe haebe. Dr Ander het sech grad mau breit gmacht u sech de no beschwaert, wo ig ihm eis zrueg gstuepft ha, nachdaem er breitbeinig, ds einte Bei scho fasch i mim Rucksack, da glaege isch. Augemein soetis vo dene Luet hunderti gaeh, leider gits in Indie mehreri Millione.      Am naechschte Morge isch de d Landschaft immer no Topfaebe gsi. I ha doch eigentlech id Baerge woeue. Zmindscht hets scho es paar Teeplantage gha. Es isch aber bis Siliguri Flach blibe. Im Boess hets no zwoei duetschi Studis gha, wo ou in Richtig Darjeeling unterwaegs si gsi. I ha mi de grad mit dene zaeme ta u mir hei vo Siliguri bis Darjeeling z'dritt e Viererbank im ne (Indische) Jeep buechet. Nach oeppe 20 km witerhin flach ischs de aendlech obsi gange. Waehrend zwoei e haub Stund isch dr Jeep ueber e Strecki vo 65 km ca. 2000 Meter ufe gfahre.    In Darjeeling han i de grad mit de zwoei Duetsche es Hotel gsuecht, wo ig aus erschts mau ziemli Groggi ids Bett bi gheit u dr Nami ha verpennt.    Da obe ischs scho zimli chueu, nume no so 12 bis 18 Grad duere Tag u ir nacht vielech no so 5 Grad. Ig mit mire Beachusrueschtig bi da chli faeu am Platz gsi.    I ha mi de waehrend de naechschte  Tage in Darjeeling vo mim Infekt am Fuess (Dank a di Medizinischi unterstuezig us dr Schwiz) erhout. Waehrend de Tage hani nid viu gmacht. I bi z'Fuess ga ds Stedtli erkunde, ha mi irgendwo ufem ne Baenkli ad Sunne gsetzt u glaese oder ha im Internet fuer oeich a de Brichtli gschaffet. Am Abe ischs de jewile so chaut gsi, das ig entweder im ne Restaurant oder unter dr Bettdechi ha glaese.      A eim Morge bini de mit de Duetsche ufe Tiger Hill ufe, fuer e Sunneufgang uds Panorame. Leider ischs a daem Tag e chli verhange gsi, so das ig dr Everest nid ha gseh. Nach em Sunneufgang (zwuesche de Wueche duere) bini de oeppe glich enttuescht wie di 2000 andere Touris wieder abe.  Bim Zrueggfahre het dr Touri-Jeep de no bim ne Daenkmau und em ne buddhistische Chloschter aghautet. Die Sache hani mit de Bengalis usem gliche Jeep agluegt, da sech die Duetsche z'Fuess ufe Rueckwaeg hei gmacht. Ds Chloschter isch de vou interessant gsi. Zersch hani Moenche a riesige goudige Gebaetsmuehline gseh baete u de so ere Muehli saeuber mau e Mupf gaeh.      Zimli beidruckt bini de witer ufe, wo ds ganze Chloschter (bis uf es paar wenigi Moenche wo am Putze si gsi) are Zeremonie isch gsi. Die putzende Moenche hei ues de agwiese, mir soeue doch d Schue abzieh u ou ine ga luege. So bini ploetzlech am Rand vo dere Zeremonie im ne idrueckliche Rum ghocket. Vis a vis vo drue grosse Buddha-Statue (oeppe zwuesche 2 u 4 Meter hoech) unter em ne mit Zeichnige uebersaeite Dach u viu verzierte Waend u Suehle. Waehrend dr Zeremonie hei si  brummelnd baettet, gsunge u musiziert. Irgendwie hani aber glich z'gfueu gha, i laenki se ab. Foeteli hets natuerlech keine, woeu's Verbote isch, i dene Ruem z'Foetele.      Usse am Chloschter si d'Waend ou viu mit grosse (maengisch 3D) Zeichnige verziert gsi. Das Graffiti us Amerika chunnt isch nume es Gruecht (so wie Amerika  ou?). Das hei d'Buddhischte scho viu fruecher entdeckt. Das mit Spraydose isch nume e biuige 2D Abklatsch. U das mit rundum schlaui Spruech Taegge hei si ou scho gmacht.    Wisheite usem Chloschter:    "Do not do anything harmful,  do only what is good,  discipline your own mind,  this is the teaching of Buddha"    oder    "All the joy this world contains  has come through wishing happiness for others  All the misery this world contains  has come through wanting pleasure for oneself"      Nach daem Usfluegli si die zwoei Duetsche de in Richtig Kathmandu ufbroche. Ig saeuber ha mi de e Tag speter ou ufe glich Waeg gmacht. Dr Jeep vo Darjeeling nach Siliguri isch de gaebig ueberfueut gsi u dr Fahrer het de ou no oeppe vier Umwaege gfahre u irgendwo im middle of Nowhere e Teastop gmacht. Vo Siliguri ischs de mit em ne Local-Boess in Richtig Graenze gange. Dert hani de "Mother India" dr Ruegge zue gwaendet. Darjeeling isch vo de Luet haer viu agnaehmer gsi aus dr Raescht wo ig in Indie gseh ha. U da i ghoert ha, das es in Nepal nomau Agnaehmer soeu si, bini mit grosser Vorfroeid ueber d Graenze.